મુંબઈઃ ટીવીના જાણીતા રિયાલિટી શો બિગ બોસ સિઝન-11નું ટાઈટલ પોતાના નામે કરનારી એક્ટ્રેસ શિલ્પા શિંદે હાલ પોતાના અપકમિંગ કોમેડી શોને કારણે ચર્ચામાં છે. શિલ્પા કોમેડિયન સુનીલ ગ્રોવર સાથે મળીને ફરી એકવાર નાના પડદે કમબેક કરવા જઈ રહી છે. એક અહેવાલ અનુસાર, સુનીલ ગ્રોવરે તાજેતરમાં પોતાના નવા શો ‘દન દના દન’ની શૂટિંગ પોતાની ટીમ સાથે કરી હતી. શૂટિંગના સેટ પરની તસવીરો કોમેડિયન સુગંધા મિશ્રાએ ટ્વિટર પર શેર કરી હતી. આ તસવીરમાં કપિલ શર્માના જૂના સાથીઓ અલી અસગર અને સુગંધા મિશ્રા ચિયરલિડર્સના અવતારમાં જોવા મળી રહ્યાં છે. તેમની સાથે જ ‘ભાભીજી ઘર પર હૈ’ સીરિયલની જૂની ‘અંગૂરી ભાભી’ એટલે કે શિલ્પા શિંદ પણ જોવા મળી. પ્રથમવાર સુનીલ ગ્રોવર અને શિલ્પા શિંદેની તસવીર સામે આવ્યા બાદથી બંનેના સાથે કામ કરવાની ચર્ચાઓ શરુ થઈ ગઈ હતી.